**Ministru kabineta noteikumu projekta**

**„****Grozījumi Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu””**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | | | |
| 1. | | | Pamatojums | Pārtikas aprites uzraudzības likuma 21.1 panta devītā daļa, Veterinārmedicīnas likuma 12.pants un 53.panta pirmās daļas 5.punkts, Dzīvnieku barības aprites likuma 3.panta ceturtā daļa, Likuma par budžetu un finanšu vadību 5.panta devītā daļa un Farmācijas likuma 12.panta otrā daļa. | | | | | | | |
| 2. | | | Pašreizējā situācija un problēmas | Patlaban ir spēkā Ministru kabineta 2010.gada 28.decembra noteikumi Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu” (turpmāk – noteikumi Nr.1231).  1. Noteikumu Nr.1231 1.pielikuma 1.punktā nepieciešams precizēt, ka noteiktā maksa par veterinārā (veselības) sertifikāta sagatavošanu un izsniegšanu dzīvniekiem ietver arī dzīvnieku apsekošanu, uzsākot karantinēšanu un karantinēšanas laikā. Šāda veida pārbaudes nepieciešamas, lai nodrošinātu dzīvnieku eksportu. Tā ir atsevišķa Pārtikas un veterinārā dienesta (turpmāk – dienests) inspektora vizīte dzīvnieku novietnē un pārbaude saistībā ar sertifikātā izvirzītajām prasībām, un par to ir jāpārliecinās 20–30 dienas pirms sertifikāta izrakstīšanas (periods atkarīgs no tā, cik ilgu karantīnu pieprasa attiecīgā importētājvalsts).  2. Iesniegšanai Ministru kabinetā ir sagatavots Ministru kabineta noteikumu projekts „Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība””, kas nosaka:  2.1. dienestam bioloģiskās lauksaimniecības jomā veicamās darbības, par kurām nepieciešams noteikt samaksas apmēru:  2.2. izvērtēšanas kārtību kontroles institūcijas darbībai trešajās valstīs;  2.3. sertifikāta izraksta apstiprināšanu, ja importēto produktu sūtījums tiek sadalīts.  3. Ar 2013.gada 1.janvāri dienests sertificē produktus Nacionālajā pārtikas kvalitātes shēmā, kā arī nodrošina shēmā iesaistīto personu uzraudzību un kontroli. Ministru kabineta 2008.gada 18.augusta noteikumi Nr.663 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” nosaka, ka kvalitātes shēmā iesaistītās personas sedz šādus dienesta izdevumus:  1) operators – par produktu sertificēšanu nacionālajā pārtikas kvalitātes shēmā, ikgadējo pārbaudi un atkārtotu pārbaudi, ja plānveida pārbaudē konstatēta neatbilstība nacionālās pārtikas kvalitātes shēmas prasībām;  2) izejvielu piegādātājs – par atkārtotu pārbaudi, ja plānveida pārbaudē konstatēta neatbilstība nacionālās pārtikas kvalitātes shēmas prasībām.  Ievērojot minēto, noteikumos Nr.1231 nosakāma maksa par dienesta veiktajām darbībām.  4. Noteikumu Nr.1231 3.pielikuma 2.punktā noteikta arī samaksa par rotaļlietu robežkontroli. Tā kā dienests no 2011.gada 20.jūlija, kad stājās spēkā Ministru kabineta 2011.gada 15.februāra noteikumi Nr.132 „Rotaļlietu drošuma noteikumi”, vairs neveic rotaļlietu kontroli, nepieciešams precizēt minēto cenrāža punktu.  5. Noteikumi Nr.1231 (1., 2., 3. un 4.pielikums) paredz, ka, veicot darbības, kas saistītas ar izbraukumu pie uzņēmēja, dienests iekasē arī maksu, kas sedz transporta izmaksas. Patlaban noteiktā maksa ir Ls 0,09 par vienu kilometru, bet tā nesedz ar automašīnu ekspluatāciju saistītās izmaksas, it sevišķi ņemot vērā degvielas cenu sadārdzinājumu. Minimālā maksa, kas segtu dienesta transportlīdzekļu ekspluatācijas izdevumus, ir Ls 0,18 par vienu kilometru. Patlaban citu valsts pārvaldes iestāžu cenrāžos noteiktā maksa par transportlīdzekļu lietošanu vidēji ir 0,28 par vienu kilometru (no Ls 0,14 līdz Ls 0,66 par vienu kilometru).  6. Noteikumu Nr.1231 1., 3., 4. un 5.pielikumā noteikts, ka maksājumam par šajos pielikumos noteiktajām darbībām nepiemēro pievienotās vērtības nodokli saskaņā ar likuma „Par pievienotās vērtības nodokli” 2.panta divdesmit otro daļu. Tā kā minētais likums no 2013.gada 1.janvāra ir zaudējis spēku, noteikumu Nr.1231 pielikumos jāietver atsauce uz Pievienotās vērtības nodokļa likumu.  7. Noteikumu Nr.1231 5.pielikumā noteikts, ka maksājumam par šajā pielikumā noteiktajām darbībām nepiemēro pievienotās vērtības nodokli arī saskaņā ar likuma „Par pievienotās vērtības nodokli” 6.panta pirmās daļas 9.1 punktu. Minētā norma šobrīd ir pārcelta uz Pievienotās vērtības nodokļa likuma 52.panta pirmās daļas 3. un 4.punktu un neattiecas uz sniegtajiem pakalpojumiem veterināro zāļu apritē, tāpēc attiecīgā atsauce pielikuma piezīmē ir svītrojama. | | | | | | | |
| 3. | | | Saistītie politikas ietekmes novērtējumi un pētījumi | Projekts šo jomu neskar. | | | | | | | |
| 4. | | | Tiesiskā regulējuma mērķis un būtība | Sagatavots Ministru kabineta noteikumu projekts „Grozījumi Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu”” (turpmāk – noteikumu projekts).  Noteikumu projekts:  1) nosaka, ka noteiktā maksa par veterinārā (veselības) sertifikāta sagatavošanu un izsniegšanu dzīvniekiem (1.pielikuma 1.punkts) ietver arī dzīvnieku apsekošanu, uzsākot karantinēšanu un karantinēšanas laikā;  2) nosaka maksas apmēru par bioloģiskās lauksaimniecības kontroles institūcijas darbības trešajās valstīs izvērtēšanu un uzraudzību;  3) papildina 1.pielikuma 17.punktu, nosakot, ka šobrīd noteiktā maksa Ls 15 par dažādu dokumentu sagatavošanu un izsniegšanu preču un produktu robežkontroles jomā piemērojama arī gadījumos, kad dienests apstiprina sertifikāta izrakstu (piemēram, ja tiek sadalīts importēto bioloģiskās lauksaimniecības produktu sūtījums);  4) nosaka maksu par produktu sertificēšanu Nacionālajā pārtikas kvalitātes shēmā un atkārtotu pārbaudi neatbilstību gadījumā;  5) precizē 3.pielikuma 2.punktu, svītrojot vārdu „rotaļlietām”;  6) nosaka, ka maksa par dienesta transportlīdzekļu izmantošanu ir Ls 0,18 par vienu kilometru (1., 2., 3. un 4.pielikums);  7) nosaka, ka maksājumam par 1., 3., 4. un 5.pielikumā noteiktajām darbībām nepiemēro pievienotās vērtības nodokli saskaņā ar Pievienotās vērtības nodokļa likuma 3.panta astoto daļu.  Noteikumu Nr.1231 1.pielikumā iekļautie dienesta veicamie pakalpojumi bioloģiskās lauksaimniecības jomā un nacionālajā pārtikas kvalitātes shēmā darbojošos uzņēmumu uzraudzība un produktu sertifikācija (noteikumu projekta 1.5.apakšpunkts) ir uzskatāmi par valsts funkciju un tiem nav jāpiemēro pievienotās vērtības nodoklis.  Dienesta funkcijas bioloģiskās lauksaimniecības jomā, noteiktas Pārtikas aprites uzraudzības likuma 21.panta otrās daļas 4.punktā un Lauksaimniecības un lauku attīstības likuma 11.pantā, kura 21 daļa nosaka, ka dienests izvērtē kontroles institūcijas darbību trešajā valstī atbilstoši Padomes regulas Nr.[834/2007](http://eur-lex.europa.eu/LexUriServ/LexUriServ.do?uri=CONSLEG:2007R0834:20081010:LV:HTML) 32. un 33.pantā noteiktajām prasībām.  Savukārt dienesta funkcijas, kas saistītas ar produktu sertificēšanu Nacionālajā pārtikas kvalitātes shēmā un tajā iesaistīto personu uzraudzību ir noteiktas Pārtikas aprites uzraudzības likuma 21.panta otrās daļas 16.punktā.  Šīs anotācijas I sadaļas 2.punktā minētās problēmas noteikumu projekts atrisinās pilnībā. | | | | | | | |
| 5. | | | Projekta izstrādē iesaistītās institūcijas | Pārtikas un veterinārais dienests | | | | | | | |
| 6. | | | Iemesli, kādēļ netika nodrošināta sabiedrības līdzdalība | Projekts šo jomu neskar. | | | | | | | |
| 7. | | | Cita informācija | Nav**.** | | | | | | | |
| **II. Tiesību akta projekta ietekme uz sabiedrību** | | | | | | | | | | | |
| 1. | | | Sabiedrības mērķgrupa | Noteikumu projekts attiecas uz:  1) bioloģiskās lauksaimniecības kontroles institūcijām, kas vēlēsies uzsākt darbību trešajās valstīs; | | | | | | | |
|  | | |  | 2) bioloģiskās lauksaimniecības produktu kravu ievedējiem (gadījumos, kad nepieciešams saņemt sertifikāta izraksta apstiprinājumu par sadalītu importēto produktu sūtījumu);  3) Nacionālajā pārtikas kvalitātes shēmā iesaistītajiem operatoriem un izejvielu piegādātājiem;  4) uzņēmējiem, kuriem dienestā nepieciešams saņemt pakalpojumu, kas saistīts ar inspektoru (ekspertu) izbraukšanu no pastāvīgās darbavietas uz kontroli uzņēmumā (piemēram, veterinārā sertifikāta saņemšana, uzņēmuma pārbaude pirms atzīšanas u.c.). | | | | | | | |
| 2. | | | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. | | | | | | | |
| 3. | | | Tiesiskā regulējuma finansiālā ietekme | 1. Bioloģiskās lauksaimniecības kontroles institūcijas darbības trešajās valstīs izvērtēšana un uzraudzība. Iesniegto dokumentu pārbaude un ziņojuma sagatavošana pēc kontroles institūcijas darbības izvērtēšana – Ls 392; par kontroles institūcijas darbības izvērtēšanu trešajā valstī samaksa tiks aprēķināta atbilstoši attaisnojuma dokumentiem un noteiktajiem tarifiem (komandējuma dienas nauda, ceļa izdevumi, naktsmītne). 2013.gadā, kā arī turpmākajos trīs pārskata periodos darbības nav plānotas.  2. Ar produktu robežkontroli saistīta sertifikāta izraksta apstiprināšana (sūtījuma sadalīšanas gadījumā) – Ls 15.  3. Produktu sertificēšana Nacionālajā pārtikas kvalitātes shēmā un atkārtota pārbaude neatbilstību gadījumā – inspektora (eksperta) vienas darba stundas izmaksas ir Ls 7,50 stundā, transporta izmaksas inspektoram (ekspertam) līdz kontroles vietai un atpakaļ līdz pastāvīgajai darbavietai – Ls 0,18 par kilometru.  4. Par dienesta pakalpojumiem, kas saistīti ar inspektoru (ekspertu) izbraukšanu no pastāvīgās darbavietas uz kontroli uzņēmumā, – transporta izmaksas inspektoram (ekspertam) līdz kontroles vietai un atpakaļ līdz pastāvīgajai darbavietai – Ls 0,18 par kilometru. | | | | | | | |
| 4. | | | Tiesiskā regulējuma nefinansiālā ietekme | Bioloģiskās lauksaimniecības kontroles institūcijas varēs paplašināt darbību, uzsākot to veikšanu trešajās valstīs, savukārt šo produktu apritē iesaistītiem uzņēmējiem būs iespēja saņemt sertifikāta izraksta apstiprinājumu sūtījuma sadalīšanas gadījumā. | | | | | | | |
| 5. | | | Administratīvās procedūras raksturojums | Noteikumu projekts negroza šobrīd noteiktās administratīvās procedūras. | | | | | | | |
| 6. | | | Administratīvo izmaksu monetārs novērtējums | Projekts šo jomu neskar. | | | | | | | |
| 7. | | | Cita informācija | Nav. | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| Rādītāji | | | | 2013. gads | | | Turpmākie trīs gadi (tūkst. latu) | | |
| 2014 | 2015 | 2016 |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | | | 2 | | 3 | 4 | 5 | 6 |
| 1. Budžeta ieņēmumi: | | | | **1 957,2** | | **17,5** | **28,7** | **28,7** | **28,7** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | | 1 957,2 | | 17,5 | 28,7 | 28,7 | 28,7 |
| 1.2. valsts speciālais budžets | | | |  | |  |  |  |  |
| 1.3. pašvaldību budžets | | | |  | |  |  |  |  |
| 2. Budžeta izdevumi: | | | | **1 957,2** | | **17,5** | **28,7** | **28,7** | **28,7** |
| 2.1. valsts pamatbudžets | | | | 1 957,2 | | 17,5 | 28,7 | 28,7 | 28,7 |
| 2.2. valsts speciālais budžets | | | |  | |  |  |  |  |
| 2.3. pašvaldību budžets | | | |  | |  |  |  |  |
| 3. Finansiālā ietekme: | | | | **0,0** | | **0,0** | **0,0** | **0,0** | **0,0** |
| 3.1. valsts pamatbudžets | | | | 0,0 | | 0,0 | 0,0 | 0,0 | 0,0 |
| 3.2. speciālais budžets | | | |  | |  |  |  |  |
| 3.3. pašvaldību budžets | | | |  | |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | | X | | **0,0** | **0,0** | **0,0** | **0,0** |
| 5. Precizēta finansiālā ietekme: | | | | X | | **0,0** | **0,0** | **0,0** | **0,0** |
| 5.1. valsts pamatbudžets | | | | 0,0 | 0,0 | 0,0 | 0,0 |
| 5.2. speciālais budžets | | | |  |  |  |  |
| 5.3. pašvaldību budžets | | | |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | |  | |  |  |  |  |
| 6.1. detalizēts ieņēmumu aprēķins: | | | | 15,2 | | 17,5 | 28,7 | 28,7 | 28,7 |
| 6.1.1. ieņēmumi no maksas par bioloģiskās lauksaimniecības kontroles institūcijas darbības trešajās valstīs izvērtēšanu un uzraudzību. | | | | 0,0 | | 0,0 | 0,0 | 0,0 | 0,0 |
| Maksa par vienu izvērtēšanas gadījumu – iesniegto dokumentu pārbaude un ziņojuma sagatavošana pēc kontroles institūcijas darbības izvērtēšanas – ir plānota Ls 392,00 apmērā.  Par kontroles institūcijas darbības izvērtēšanu trešajā valstī samaksa tiks aprēķināta atbilstoši attaisnojuma dokumentiem un noteiktajiem tarifiem (komandējuma dienas nauda, ceļa izdevumi, naktsmītne).  2013.gadā, kā arī turpmākajos trīs pārskata periodos ieņēmumi no šīs darbības nav plānoti. | | | |  | |  |  |  |  |
| 6.1.2. ieņēmumi no maksas par ar produktu robežkontroli saistīta sertifikāta izraksta apstiprināšanu. | | | | 0,0 | | 2,2 | 2,2 | 2,2 | 2,2 |
| Maksa par ar produktu robežkontroli saistīta sertifikāta izraksta apstiprināšanu noteikta Ls 15,00 par kravu (noteikumu Nr.1231 1.pielikuma 17.punkts). Vidējais kravas pārbaudīšanas un sertifikāta izraksta apstiprināšanas laiks ir divas stundas un inspektora (eksperta) viena darba stunda izmaksā Ls 7,50, t.i., Ls/stunda 7,50 \* 2 stundas = Ls 15,00.  Plānots, ka 2013., 2014., 2015. un 2016.gadā tiks apstiprināti 150 sertifikātu izraksti gadā, t.i., Ls/krava 15,00 \* 150 kravas (sertifikāta izraksta apstiprināšana) = Ls 2 250,00. | | | |  | |  |  |  |  |
| 6.1.3. ieņēmumi no maksas par produktu sertificēšanu Nacionālajā pārtikas kvalitātes shēmā un atkārtotu pārbaudi neatbilstību gadījumā | | | | 0,0 | | 9,0 | 15,9 | 15,9 | 15,9 |
| 6.1.3.1. maksa par produktu sertificēšanu Nacionālajā pārtikas kvalitātes shēmā. Vienas pārbaudes veikšanai nepieciešamas 32 inspektora darba stundas un vidēji jānobrauc 200 km līdz kontroles vietai un atpakaļ līdz pastāvīgajai darbavietai. Gadā plānots veikt 49 uzņēmumu pārbaudes. | | | | 0,0 | | 6,6 | 13,5 | 13,5 | 13,5 |
| Plānots, ka 2013.gadā (laikā no 1.augusta) tiks veiktas 24 pārbaudes, t.i., 7,50 Ls/stunda \* 32 stundas \* 24 pārbaudes = Ls 5 760,00 un transporta izdevumi 0,18 Ls/km \* 200 km \* 24 pārbaudes = Ls 864,00. | | | | 0,0 | | 6,6 | 0,0 | 0,0 | 0,0 |
| 2014., 2015. un 2016.gadā plānotas 49 pārbaudes – 7,50 Ls/stunda \* 32 stundas \* 49 pārbaudes = Ls 11 760,00 un transporta izdevumi 0,18 Ls/km \* 200 km \* 49 pārbaudes = Ls 1 764,00 | | | | 0,0 | | 0,0 | 13,5 | 13,5 | 13,5 |
| 6.1.3.2. maksa par atkārtotu pārbaudi pamatpārbaudē konstatētu neatbilstību gadījumā.  Vienas atkārtotas pārbaudes veikšanai nepieciešamas 8 inspektora darba stundas un vidēji jānobrauc 200 km līdz kontroles vietai un atpakaļ līdz pastāvīgajai darbavietai. | | | | 0,0 | | 2,4 | 2,4 | 2,4 | 2,4 |
| Plānots, ka gadā tiks veiktas 25 atkārtotās pārbaudes, t.i., Ls/stundā 7,50\*stundas 8\*pārbaudes 25=Ls 1 500,00 un transporta izmaksas Ls/km 0,18\*km 200\*pārbaudes 25=Ls 900,00 (kopā Ls 2 400,00) | | | |  | |  |  |  |  |
| 6.1.4. ieņēmumi no maksas par transportlīdzekļu izmantošanu kontroles procesā: | | | | 15,2 | | 6,3 | 10,6 | 10,6 | 10,6 |
| 6.1.4.1. cenrāža 1.pielikuma 7., 18., 24.punktā, 3.pielikuma 4.2.apakšpunktā, 4.pielikuma 3.1.apakšpunktā; 5.pielikuma 23.2.apakšpunktā noteiktā pakalpojuma cena pēc grozījumiem ir plānota Ls/km 0,18 (šobrīd cena ir 0,09 Ls/km). | | | | 10,9 | | 4,5 | 6,3 | 6,3 | 6,3 |
| 2013.gadā kopējā kilometrāža plānota 120 876 km, t.i., sākotnēji plānotie ieņēmumi ir 120 876 km \* Ls/km 0,09 = Ls 10 878,84. | | | |  | |  |  |  |  |
| Līdz 2013.gada 1.augustam plānots iekasēt – 70 511 km \* Ls/km 0,09 = Ls 6 345,99. Pēc 2013.gada 1.augusta plānots iekasēt – 50 365 km \* Ls/km 0,18 = Ls 9 065,70.  Pēc grozījumiem 2013.gadā tiktu iekasēti par Ls 4 532,69 vairāk kā sākotnēji plānots (Ls 6 345,99 + Ls 9 065,70) – Ls 10 878,84 = Ls 4 532,69). | | | |  | |  |  |  |  |
| 2014., 2015. un 2016.gadā plānoti ieņēmumi Ls 21 757,68 gadā (120 876 km \* 0,18 Ls/km = Ls 21 757,68), kas ir par Ls 6 345,99 vairāk nekā 2013.gadā. | | | |  | |  |  |  |  |
| 6.1.4.2. cenrāža 2.pielikuma 1.2.1.apakšpunktā un 8.punktā noteiktā pakalpojuma cena pēc grozījumiem ir plānota 0,22 Ls/km (0,18 Ls/km + Ls 0,04 PVN 21%). Šobrīd cena ir 0,11 Ls/km (0,09 Ls/km + Ls 0,02 PVN 21%). | | | | 4,3 | | 1,8 | 4,3 | 4,3 | 4,3 |
| 2013.gadā kopējā kilometrāža plānota 39 782 km, t.i., sākotnēji plānotie ieņēmumi ir 39 782 km \* 0,09 Ls/km \* Ls 1,21 PVN 21% = Ls 4 332,26. | | | |  | |  |  |  |  |
| Līdz 2013.gada 1.augustam plānots iekasēt – 23 206 km \* 0,09 Ls/km \* 1,21 PVN 21% = Ls 2 527,13.  Pēc 2013.gada 1.augusta plānots iekasēt – 16 576 km \* 0,18 Ls/km \* 1,21 PVN 21% = Ls 3 610,25.  Pēc grozījumiem 2013.gadā tiktu iekasēti par Ls 1 805,12 vairāk kā sākotnēji plānots (Ls 2 527,13 + Ls 3 610,25) – Ls 4 332,26 = Ls 1 805,12). | | | |  | |  |  |  |  |
| 2014., 2015. un 2016.gadā plānoti ieņēmumi Ls 8 664,52 (39 782 km \* 0,18 Ls/km \* 1,21 PVN 21% = Ls 8 664,52), kas ir par Ls 4 332,26 vairāk nekā 2013.gadā. | | | |  | |  |  |  |  |
| 6.2. detalizēts izdevumu aprēķins: | | | | 15,2 | | 17,5 | 28,7 | 28,7 | 28,7 |
| 6.2.1. izdevumi bioloģiskās lauksaimniecības kontroles institūcijas darbības trešajās valstīs izvērtēšanai un uzraudzībai. | | | | 0,0 | | 0,0 | 0,0 | 0,0 | 0,0 |
| Izdevumi par vienu izvērtēšanas gadījumu – iesniegto dokumentu pārbaude un ziņojuma sagatavošana pēc kontroles institūcijas darbības izvērtēšanas – ir Ls 392,00. | | | |  | |  |  |  |  |
| Tā kā 2013.gadā, kā arī turpmākajos trīs pārskata periodos ieņēmumi no šīs darbības nav plānoti, attiecīgi netiek plānoti izdevumi. | | | |  | |  |  |  |  |
| 6.2.1.1. atlīdzība, EKK 1000 | | | | 0,0 | | 0,0 | 0,0 | 0,0 | 0,0 |
| Atalgojums, EKK 1100 | | | | 0,0 | | 0,0 | 0,0 | 0,0 | 0,0 |
| Dienesta Pārtikas uzraudzības departamenta vecākā eksperta (atbilstoši 26.3.amata apakšsaimei, 11 mēnešalgu grupai un 6 kvalifikācijas pakāpei, kas atbilst vidējai dienestā strādājošo vecāko ekspertu kvalifikācijas pakāpei) atalgojums par vienu darba stundu ir Ls 4,67 (EKK 1100). Pakalpojuma izpildes nodrošināšanai nepieciešams patērēt 8 darba dienas, t.i., 64 darba stundas \* 4,67 Ls/stundā = Ls 298,88. | | | |  | |  |  |  |  |
| Darba devēja valsts sociālās apdrošināšanas obligātās iemaksas (EKK 1200) ir Ls 1,13. Pakalpojuma izpildes nodrošināšanai nepieciešams patērēt 8 darba dienas, t.i., 64 darba stundas \* 1,13 Ls/stundā = Ls 72,32. | | | | 0,0 | | 0,0 | 0,0 | 0,0 | 0,0 |
| 6.2.1.2. preces un pakalpojumi, EKK 2000 | | | | 0,0 | | 0,0 | 0,0 | 0,0 | 0,0 |
| Izdevumu precēm un pakalpojumiem ir izdevumi 20,80 Ls par vienu izvērtēšanas gadījumu: | | | |  | |  |  |  |  |
| 1) sakaru pakalpojumiem (50 Ls/ceturksnī, t.i., Ls 8,47 vienā izvērtēšanas procesā); | | | | 0,0 | | 0,0 | 0,0 | 0,0 | 0,0 |
| 2) pasta izdevumi Ls 2,61, kur ietilpst sarakstes veidlapa angļu valodā Ls 0,08 (pirmā lapa) + Ls 0,03 (otrā lapa) + Ls 2,50 (nosūtīšana). Nepieciešams veikt trīs sūtījumus, no tiem viens kontroles institūcijai, divi Eiropas Komisijai, t.i., Ls 2,61 \* 3 sūtījumi = Ls 7,83 vienā izvērtēšanas procesā; | | | | 0,0 | | 0,0 | 0,0 | 0,0 | 0,0 |
| 3) citas izmaksas, kas nav tieši saistītas ar pakalpojuma sniegšanu, t.sk. toneri, kancelejas preces, komunālie izdevumi u.c. izdevumi, kas nav tieši saistīti ar pakalpojuma sniegšanu, bet ir svarīga tā nodrošināšanas komponente (Ls 4,50 par vienu izvērtēšanas gadījumu). | | | | 0,0 | | 0,0 | 0,0 | 0,0 | 0,0 |
| Par kontroles institūcijas darbības izvērtēšanu trešajā valstī izdevumi tiek noteikti atbilstoši attaisnojuma dokumentiem un noteiktajiem tarifiem (komandējuma dienas nauda, ceļa izdevumi, naktsmītne). | | | |  | |  |  |  |  |
| 6.2.2. izdevumi ar produktu robežkontroli saistīta sertifikāta izraksta apstiprināšanai | | | | 0,0 | | 2,2 | 2,2 | 2,2 | 2,2 |
| Pakalpojuma sniegšanas nodrošināšanai nepieciešams patērēt divas inspektora darba stundas. Plānots, ka 2013., 2014., 2015. un 2016.gadā tiks apstiprināti 150 sertifikātu izraksti, t.i., 15,00 Ls/krava (Ls 7,50 \* 2 stundas) \* 150 kravas (sertifikāta izraksta apstiprināšana) = Ls 2 250,00. | | | |  | |  |  |  |  |
| Viena inspektora darba stunda maksā Ls 7,50, kur: | | | |  | |  |  |  |  |
| Atlīdzība, EKK 1000 | | | | 0,0 | | 1,1 | 1,1 | 1,1 | 1,1 |
| Atalgojums, EKK 1100 | | | | 0,0 | | 0,9 | 0,9 | 0,9 | 0,9 |
| Viena inspektora darba stunda maksā Ls 2,97 (495/167). Viena sertifikāta izraksta apstiprināšanai nepieciešamas divas inspektora darba stundas, gada laikā plānots apstiprināt 150 sertifikātu izrakstus, t.i., Ls 2,97 stundā \* 2 stundas \* 150 izraksti = Ls 891,00. | | | |  | |  |  |  |  |
| Darba devēja valsts sociālās apdrošināšanas obligātās iemaksas, EKK 1200 | | | | 0,0 | | 0,2 | 0,2 | 0,2 | 0,2 |
| Viena inspektora darba stunda maksā Ls 2,97 un VSAOI ir Ls 0,71 stundā (495/167 \* 24,09%). Viena sertifikāta izraksta apstiprināšanai nepieciešamas divas inspektora darba stundas, gada laikā plānots apstiprināt 150 sertifikātu izrakstus, t.i., 0,71 Ls/stundā \* 2 stundas \* 150 izraksti = Ls 213,00. | | | |  | |  |  |  |  |
| Preces un pakalpojumi, EKK 2000 | | | | 0,0 | | 1,1 | 1,1 | 1,1 | 1,1 |
| Izdevumi par precēm un pakalpojumiem ir Ls 3,82 stundā (sakaru pakalpojumi Ls 0,18; automašīnas noma Ls 2,37; pārējie administratīvie izdevumi (mērinstrumentu kalibrēšana, e-taloni) Ls 0,13; vienreizlietojamais apģērbs (halāts, bahilas, cimdi) Ls 0,80; paškopējošās veidlapas, korespondences nodrošināšana Ls 0,30; toneris, citas kancelejas preces Ls 0,04).  Viena sertifikāta izraksta apstiprināšanai nepieciešamas divas inspektora darba stundas, gada laikā plānots apstiprināt 150 sertifikātu izrakstus, t.i., 3,82 Ls/stundā \* 2 stundas \* 150 izraksti = Ls 1 146,00. | | | |  | |  |  |  |  |
| 6.2.3. izdevumi produktu sertificēšanai Nacionālajā pārtikas kvalitātes shēmā un atkārtotu pārbaužu veikšanai neatbilstību gadījumā | | | | 0,0 | | 9,0 | 15,9 | 15,9 | 15,9 |
| 6.2.3.1. izdevumi produktu sertificēšanai Nacionālajā pārtikas kvalitātes shēmā. | | | | 0,0 | | 6,6 | 13,5 | 13,5 | 13,5 |
| Pakalpojuma sniegšanas nodrošināšanai nepieciešamās pakalpojuma vienības ir viena inspektora darba stunda Ls 7,50 un transporta izmaksas par vienu kilometru Ls 0,18. Vienas pārbaudes veikšanai nepieciešamas 32 inspektora darba stundas un jānobrauc vidēji 200 km līdz kontroles vietai un atpakaļ līdz pastāvīgajai darbavietai. 2013.gadā plānots veikt 24 uzņēmumu pārbaudes, 2014., 2015. un 2016.gadā – 49 uzņēmumu pārbaudes. | | | |  | |  |  |  |  |
| Atlīdzība, EKK 1000 | | | | 0,0 | | 2,8 | 5,8 | 5,8 | 5,8 |
| Atalgojums, EKK 1100. | | | | 0,0 | | 2,3 | 4,7 | 4,7 | 4,7 |
| Viena inspektora darba stunda maksā Ls 2,97 (495/167). Viena uzņēmuma pārbaudes nodrošināšanai nepieciešamas 32 inspektora darba stundas, 2013.gadā pārbaudēm pakļauti 24 uzņēmumi, t.i., 2,97 Ls/stundā \* 32 stundas \* 24 pārbaudes = Ls 2 280,96.  2014., 2015. un 2016.gadā plānotas 49 uzņēmumu pārbaudes, t.i., 2,97 Ls/stundā \* 32 stundas \* 49 pārbaudes = Ls 4 656,96. | | | |  | |  |  |  |  |
| Darba devēja valsts sociālās apdrošināšanas obligātās iemaksas, EKK 1200. | | | | 0,0 | | 0,5 | 1,1 | 1,1 | 1,1 |
| Viena inspektora darba stunda maksā Ls 2,97 un VSAOI ir Ls 0,71 stundā (495/167 \* 24,09%). Viena uzņēmuma pārbaudes nodrošināšanai nepieciešamas 32 inspektora darba stundas, 2013.gadā pārbaudēm pakļauti 24 uzņēmumi, t.i., 0,71 Ls/stundā \* 32 stundas \* 24 pārbaudes = Ls 545,28.  2014., 2015. un 2016.gadā plānotas 49 uzņēmumu pārbaudes, t.i., 0,71 Ls/stundā \* 32 stundas \* 49 pārbaudes = Ls 1 113,28. | | | |  | |  |  |  |  |
| Preces un pakalpojumi, EKK 2000 | | | | 0,0 | | 3,8 | 7,7 | 7,7 | 7,7 |
| Izdevumi par precēm un pakalpojumiem ir Ls 3,82 stundā (sakaru pakalpojumi Ls 0,18; automašīnas noma Ls 2,37; pārējie administratīvie izdevumi (mērinstrumentu kalibrēšana, e-taloni) Ls 0,13; vienreizlietojamais apģērbs (halāts, bahilas, cimdi) Ls 0,80; paškopējošās veidlapas, korespondences nodrošināšana Ls 0,30; toneris, citas kancelejas preces Ls 0,04).  2013.gadā pārbaudēm pakļauti 24 uzņēmumi, t.i., 3,82 Ls/stundā \* 32 stundas \* 24 pārbaudes = Ls 2 933,76.  2014., 2015. un 2016.gadā 49 uzņēmumu pārbaudei nepieciešami Ls 5 989,76 (Ls 3,82 stundā \* 32 stundas \* 49 uzņēmumi = Ls 5 989,76). | | | | 0,0 | | 2,9 | 6,0 | 6,0 | 6,0 |
| Tiek plānots, ka vidēji viena uzņēmuma pārbaudes veikšanai būs nepieciešams veikt 200 km līdz kontroles vietai un atpakaļ līdz pastāvīgajai darbavietai.  2013.gadā plānots veikt 24 pārbaudes, t.i., 0,18 Ls/km \* 200 km \* 24 pārbaudes = Ls 864,00. 2014., 2015. un 2016.gadā plānotas 49 uzņēmumu pārbaudes, t.i., 0,18 Ls/km \* 200 km \* 49 pārbaudes = Ls 1 764,00. | | | | 0,0 | | 0,9 | 1,7 | 1,7 | 1,7 |
| 6.2.3.2. izdevumi par atkārtotu pārbaudi pamatpārbaudē konstatētu neatbilstību gadījumā. | | | | 0,0 | | 2,4 | 2,4 | 2,4 | 2,4 |
| Pakalpojuma sniegšanas nodrošināšanai nepieciešamās pakalpojuma vienības ir viena inspektora darba stunda Ls 7,50 un transporta izmaksas par vienu kilometru Ls 0,18. Vienas atkārtotas pārbaudes veikšanai nepieciešamas 8 inspektora darba stundas un jānobrauc vidēji 200 km līdz kontroles vietai un atpakaļ līdz pastāvīgajai darbavietai. 2013., 2014., 2015. un 2016.gadā plānots veikt 25 atkārtotas uzņēmumu pārbaudes. | | | |  | |  |  |  |  |
| Atlīdzība, EKK 1000 | | | | 0,0 | | 0,7 | 0,7 | 0,7 | 0,7 |
| Atalgojums, EKK 1100 | | | | 0,0 | | 0,6 | 0,6 | 0,6 | 0,6 |
| Viena inspektora darba stunda maksā 2,97 (495/167). Viena objekta pārbaudes nodrošināšanai nepieciešamas 8 inspektora darba stundas, pārbaudēm pakļauti 25 objekti, t.i., Ls 2,97 stundā \* 8 stundas \* 25 objekti = Ls 594,00. | | | |  | |  |  |  |  |
| Darba devēja valsts sociālās apdrošināšanas obligātās iemaksas, EKK 1200 | | | | 0,0 | | 0,1 | 0,1 | 0,1 | 0,1 |
| Viena inspektora darba stunda maksā Ls 2,97 un VSAOI ir Ls 0,71 stundā (495/167 \* 24,09%). Viena objekta pārbaudes nodrošināšanai nepieciešamas 8 inspektora darba stundas, pārbaudēm pakļauti 25 objekti, t.i., Ls 0,71 stundā \* 8 stundas \* 25 objekti = Ls 142,00. | | | |  | |  |  |  |  |
| Preces un pakalpojumi, EKK 2000 | | | | 0,0 | | 1,7 | 1,7 | 1,7 | 1,7 |
| Izdevumi par precēm un pakalpojumiem ir Ls 3,82 stundā (sakaru pakalpojumi Ls 0,18; automašīnas noma Ls 2,37; pārējie administratīvie izdevumi (mērinstrumentu kalibrēšana, e-taloni) Ls 0,13; vienreizlietojamais apģērbs (halāts, bahilas, cimdi) Ls 0,80; paškopējošās veidlapas, korespondences nodrošināšana Ls 0,30; toneris, citas kancelejas preces Ls 0,04).  8 inspektora darba stundu un 25 objektu pārbaudei nepieciešams Ls 3,82 stundā \* 8 stundas \* 25 objekti = Ls 764,00. | | | | 0,0 | | 0,8 | 0,8 | 0,8 | 0,8 |
| Tiek plānots, ka vidēji viena objekta pārbaudes veikšanai būs nepieciešams veikt 200 km līdz kontroles vietai un atpakaļ līdz pastāvīgajai darbavietai. 2013., 2014., 2015. un 2016.gadā plānots veikt 25 uzņēmumu pārbaudes. Izdevumi par transporta izmantošanu ir Ls/km 0,18 \* 200 km \* 25 pārbaudes = Ls 900,00. | | | | 0,0 | | 0,9 | 0,9 | 0,9 | 0,9 |
| 6.2.4. izdevumi transportlīdzekļu izmantošanas nodrošināšanai kontroles procesā.  Preces un pakalpojumi, EKK 2000 | | | | 15,2 | | 6,3 | 10,6 | 10,6 | 10,6 |
| Transporta izmaksas par dienesta sniegtajiem pakalpojumiem pēc grozījumiem tiek plānotas Ls 0,18 par vienu km, kur Ls 0,11 nepieciešami degvielas izdevumu segšanai un Ls 0,07 ir transportlīdzekļu uzturēšanai paredzētie izdevumi (Ls 0,0542 remonts, Ls 0,0029 apkope, Ls 0,0062 rezerves daļas, Ls 0,0092 apdrošināšana). | | | |  | |  |  |  |  |
| 6.2.4.1. cenrāža 1.pielikuma 7., 18., 24.punktā, 3.pielikuma 4.2.apakšpunktā, 4.pielikuma 3.1.apakšpunktā; 5.pielikuma 23.2.apakšpunktā noteiktā pakalpojuma cena pēc grozījumiem ir plānota Ls/km 0,18 (šobrīd cena ir 0,09 Ls/km). | | | | 10,9 | | 4,5 | 6,3 | 6,3 | 6,3 |
| 2013.gadā kopējā kilometrāža tiek plānota km 120 876, t.i., sākotnēji plānotie izdevumi ir 120 876 km \* 0,09 Ls/km = Ls 10 878,84. | | | |  | |  |  |  |  |
| Līdz 2013.gada 1.augustam plānoti izdevumi – 70 511 km \* Ls/km 0,09 = Ls 6 345,99. Pēc 2013.gada 1.augusta plānoti izdevumi – 50 365 km \* Ls/km 0,18 = Ls 9 065,70.  Pēc grozījumiem 2013.gadā izdevumi būtu par Ls 4 532,69 lielāki kā sākotnēji plānots (Ls 6 345,99 + Ls 9 065,70) – Ls 10 878,84 = Ls 4 532,69). | | | |  | |  |  |  |  |
| 2014., 2015. un 2016.gadā plānoti izdevumi Ls 21 757,68 gadā (120 876 km \* 0,18 Ls/km = Ls 21 757,68), kas ir par Ls 6 345,99 vairāk nekā 2013.gadā. | | | |  | |  |  |  |  |
| 6.2.4.2. Cenrāža 2.pielikuma 1.2.1.apakšpunktā un 8.punktā noteiktā pakalpojuma cena pēc grozījumiem ir plānota 0,22 Ls/km (0,18 Ls/km + Ls 0,04 PVN 21%). Šobrīd cena ir 0,11 Ls/km (0,09 Ls/km + Ls 0,02 PVN 21%). | | | | 4,3 | | 1,8 | 4,3 | 4,3 | 4,3 |
| 2013.gadā kopējā kilometrāža plānota 39 782 km, t.i., sākotnēji plānotie izdevumi ir 39 782 km \* 0,09 Ls/km \* Ls 1,21 PVN 21% = Ls 4 332,26. | | | |  | |  |  |  |  |
| Līdz 2013.gada 1.augustam plānoti izdevumi – 23 206 km \* 0,09 Ls/km \* 1,21 PVN 21% = Ls 2 527,13.  Pēc 2013.gada 1.augusta plānoti izdevumi – 16 576 km \* 0,18 Ls/km \* 1,21 PVN 21% = Ls 3 610,25.  Pēc grozījumiem 2013.gadā izdevumi būtu par Ls 1 805,12 lielāki kā sākotnēji plānots (Ls 2 527,13 + Ls 3 610,25) – Ls 4 332,26 = Ls 1 805,12). | | | |  | |  |  |  |  |
| 2014., 2015. un 2016.gadā plānoti izdevumi Ls 8 664,52 (39 782 km \* 0,18 Ls/km \* 1,21 PVN 21% = Ls 8 664,52), kas ir par Ls 4 332,26 vairāk nekā 2013.gadā. | | | |  | |  |  |  |  |
| 7. Cita informācija | | | | Dienesta funkcijas finansētas no valsts budžeta apakšprogrammas 20.01.00 „Pārtikas drošības un veterinārmedicīnas valsts uzraudzības kontrole”. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Zemkopības ministrija ir sagatavojusi Ministru kabineta noteikumu projektu „Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība””, kas izsludināts Valsts sekretāru sanāksmē 2012.gada 21.jūnijā (VSS-656) un 2012.gada 7.decembrī nosūtīts Valsts kancelejai izskatīšanai Ministru kabinetā. Ar ministru prezidenta rezolūciju Nr.18/TA-2884 (2012) Zemkopības ministrijai uzdots minēto noteikumu projektu iesniegt Ministru kabinetā vienlaikus ar normatīvā akta projektu par grozījumiem dienesta cenrādī.  Noteikumu projekts nosaka dienestam bioloģiskās lauksaimniecības jomā veicamās darbības, par kurām nepieciešams noteikt samaksas apmēru:  1) kontroles institūcijas darbības trešajās valstīs izvērtēšanai;  2) sertifikāta izraksta apstiprināšanai, ja importēto produktu sūtījums tiek sadalīts.  2. Par Ministru kabineta noteikumu projekta sagatavošanu ir atbildīga Zemkopības ministrija.  3. Ministru kabineta noteikumu projekti tiks iesniegti izskatīšanai Ministru kabinetā vienlaikus līdz 2013.gada 30.jūnijam. |
| 2. | Cita informācija | Nav. |

*Anotācijas V sadaļa – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Noteikumu projekts no 2013.gada 16.maija līdz 23.maijam ievietots Zemkopības ministrijas tīmekļa vietnē un 2013.gada 17.maijā nosūtīts elektroniski saskaņošanai biedrībai „Lauksaimnieku organizāciju sadarbības padome”, „Pārtikas uzņēmumu federācija” un „Zemnieku saeima”. |
| 2. | Sabiedrības līdzdalība projekta izstrādē | Šīs anotācijas sadaļas 1.punktā minētās biedrības noteikumu projekta izvērtēšanai izvēlētas, jo pārstāv uzņēmējus, kuru profesionālā darbība ir saistīta ar dienesta veiktajām kontrolēm. |
| 3. | Sabiedrības līdzdalības rezultāti | Iebildumi un priekšlikumi par noteikumu projektu nav saņemti. |
| 4. | Saeimas un ekspertu līdzdalība | Konsultācijas nav notikušas. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

# Zemkopības ministre L.Straujuma

2013.07.11. 11:21

L.Gurecka

67027063, Linda.Gurecka@zm.gov.lv